पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना संक्रमित हाेने के बाद स्वस्थ हाेने का आत्मविश्वास हाेना जरूरी है। परिवार का संबल बहुत जरूरी हाेता है। हम संयुक्त परिवार में रहते हैं। परिवार के 5 सदस्यों को कोरोना संक्रमण ने घेर लिया था। सभी कोरोना संक्रमित सदस्यों ने 2 सप्ताह में कोरोना से दो-दो हाथ कर बीमारी को हरा दिया। परिवार का एक भी सदस्य अस्पताल में भर्ती नहीं हुआ बल्कि घर में ही क्वॉरेंटाइन रहकर, नियमित दिनचर्या का पालन कर कोरोना जैसी घातक संक्रमण की बीमारी को मात दे दी।
परिवार में मेरे साथ भाई रीतेश, भतीजी सलोनी, ईशा और भाभी प्रियंका 2 सप्ताह पहले कोरोना संक्रमित हाे गए थे। सभी डॉ. अतुल सेठा से परामर्श लेकर घर में क्वॉरेंटाइन हो गए। इसके बाद उन्होंने नियमित दवाई ली। योगासन और प्राणायाम से खुद को फिट रखने का प्रयास किया। भरपूर नींद ली। पानी की कमी नहीं हाेने दी। विटामिन की पूर्ति के लिए फल खाए। 15 दिनों में ही सभी ने कोरोना संक्रमण से जीत हासिल कर ली। डॉक्टर अतुल सेठा की बताई गई दवाएं नियमित रूप से सेवन की।
घर के अन्य सदस्यों के संपर्क में नहीं आए। अपने कमरों में ही क्वॉरेंटाइन रहकर 2 सप्ताह का समय बिताया। संयमित आहार लिया। जिसकी बदौलत शीघ्र ही कोरोना संक्रमण के प्रभाव से परिवार के सदस्य बाहर हो गए और अन्य सदस्यों को भी संक्रमण से बचाए रखा। प्रारंभिक लक्षणों के साथ ही इलाज प्रारंभ होने से कोरोना से आसानी से लड़ा जा सकता है। स्वयं की लापरवाही घातक हो सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn